1999/693/EY: Komission päätös, tehty 5 päivänä lokakuuta 1999, Ruotsin nautaeläimiä koskevan tietokannan toimintakelpoisuuden toteamisesta (tiedoksiannettu numerolla K(1999) 3145) (ETA:n kannalta merkityksellinen teksti) (Ainoastaan ruotsinkielinen toisinto on todistusvoimainen)



Virallinen lehti nro L 273 , 23/10/1999 s. 0014 - 0015



KOMISSION PÄÄTÖS, tehty 5 päivänä lokakuuta 1999, Ruotsin nautaeläimiä koskevan tietokannan toimintakelpoisuuden toteamisesta (tiedoksiannettu numerolla K(1999) 3145) (Ainoastaan ruotsinkielinen toisinto on todistusvoimainen) (ETA:n kannalta merkityksellinen teksti) (1999/693/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97(1) ja erityisesti sen 6 artiklan 3 kohdan ensimmäisen luetelmakohdan, ottaa huomioon Ruotsin esittämän pyynnön, sekä katsoo, että 1) Ruotsin viranomaiset esittivät komissiolle 23 päivänä maaliskuuta 1999 osana jäsenvaltion nautaeläinten tunnistus- ja rekisteröintijärjestelmää olevan tietokannan toimintakelpoisuuden toteamista koskevan pyynnön; pyynnön mukana toimitettiin asianmukaiset tiedot, jotka ajantasaistettiin 9 päivänä heinäkuuta 1999, 2) Ruotsin viranomaiset ovat sitoutuneet lisäämään tämän tietokannan luotettavuutta varmistamalla erityisesti, että a) kaikenlaiset siirrot rekisteröidään tietokantaan, mukaan luettuina ilmoittaminen teurastamoissa tehtävistä teurastuksista ja siirroista renderointilaitoksiin, b) toimivaltaiset viranomaiset toteuttavat toimenpiteitä pystyäkseen nopeasti korjaamaan mahdolliset virheet tai puutteet, jotka havaitaan automaattisesti tai asianomaisissa paikalla tehtävissä tarkastuksissa, c) toteutetaan toimenpiteitä nautaeläinten uudelleentunnistusta korvamerkin hävitessä koskevien voimassa olevien kansallisten säännösten kehittämiseksi asetuksen (EY) N:o 820/97 säännösten noudattamiseksi, d) toteutetaan toimenpiteitä sen varmistamiseksi, että eläinlääkintäviranomaiset osallistuvat täysimääräisesti asetuksen (EY) N:o 820/97 säännösten täytäntöönpanoon, e) toteutetaan toimenpiteitä siirtojen ilmoittamisen määräaikoja (15 päivää) koskevien voimassa olevien kansallisten säännösten voimaan saattamiseksi, f) toteutetaan toimenpiteitä vahvistettujen seurantamenettelyjen täydelliseksi noudattamiseksi komission asetusten (EY) N:o 2630/97(2), sellaisena kuin se on viimeksi muutettuna asetuksella (EY) N:o 132/1999(3), ja (EY) N:o 494/98(4) mukaisesti ja g) toteutetaan toimenpiteitä asetuksen (EY) N:o 2629/97(5), sellaisena kuin se on viimeksi muutettuna asetuksella (EY) N:o 331/1999(6), säännösten noudattamiseksi korvamerkkien ja palkkiotilanteen passeihin merkitsemisen osalta, ja h) toteutetaan toimenpiteitä, jotta tiedot kaikkien EU:ssa syntyneiden eläinten siirroista olisivat täydelliset; Ruotsin viranomaiset ovat sitoutuneet panemaan täytäntöön kyseiset parannustoimenpiteet viimeistään 31 päivänä lokakuuta 1999; Ruotsin viranomaiset ovat sitoutuneet ilmoittamaan komissiolle edellä mainittujen toimenpiteiden täytäntöönpanon aikana mahdollisesti havaituista ongelmista, ja 3) Ruotsin tilanteen kehittymisen vuoksi on aiheellista tunnustaa nautaeläimiä koskevan tietokannan toimintakelpoisuus, ON TEHNYT TÄMÄN PÄÄTÖKSEN: 1 artikla Nautaeläimiä koskevan Ruotsin tietokannan todetaan olevan toimintakelpoinen 1 päivästä marraskuuta 1999 lähtien. 2 artikla Tämä päätös on osoitettu Ruotsin kuningaskunnalle. Tehty Brysselissä 5 päivänä lokakuuta 1999. Komission puolesta David BYRNE Komission jäsen (1) EYVL L 117, 7.5.1997, s. 1. (2) EYVL L 354, 30.12.1997, s. 23. (3) EYVL L 17, 22.1.1999, s. 20. (4) EYVL L 60, 28.2.1998, s. 78. (5) EYVL L 354, 30.12.1997, s. 19. (6) EYVL L 40, 13.2.1999, s. 27.